Asiakirja Tsekin tasavallan, Viron tasavallan, Kyproksen tasavallan, Latvian tasavallan, Liettuan tasavallan, Unkarin tasavallan, Maltan tasavallan, Puolan tasavallan, Slovenian tasavallan ja Slovakian tasavallan liittymisehdoista ja niiden sopimusten mukautuksista, joihin Euroopan unioni perustuu - Liite V: Luettelo, jota tarkoitetaan liittymisasiakirjan 24 artiklassa: Tsekin tasavalta - 3. Maatalous - A. Eläinlääkintää koskeva lainsäädäntö



Virallinen lehti nro L 236 , 23/09/2003 s. 0806 - 0807



A. ELÄINLÄÄKINTÄÄ KOSKEVA LAINSÄÄDÄNTÖ 1. 31964 L 0433: Neuvoston direktiivi 64/433/ETY terveyttä koskevista vaatimuksista tuoreen lihan tuotannossa ja markkinoille saattamisessa (EYVL P 121, 29.7.1964, s. 2012 ja myöhemmin muutettuna ja konsolidoituna EYVL:ssä L 268, 29.6.1991, s. 71), sellaisena kuin se on viimeksi muutettuna seuraavalla: - 31995 L 0023: neuvoston direktiivi 95/23/EY, annettu 22.6.1995 (EYVL L 243, 11.10.1995, s. 7); 31971 L 0118: Neuvoston direktiivi 71/118/ETY, annettu 15 päivänä helmikuuta 1971, terveyttä koskevista ongelmista tuoreen siipikarjanlihan kaupassa (EYVL L 55, 8.3.1971, s. 23 ja myöhemmin muutettuna ja ajan tasalle saatettuna EYVL:ssä L 62, 15.3.1993, s. 6), sellaisena kuin se on viimeksi muutettuna seuraavalla: - 31997 L 0079: neuvoston direktiivi 97/79/EY, annettu 18.12.1997 (EYVL L 24, 30.1.1998, s. 31); 31977 L 0099: Neuvoston direktiivi 77/99/ETY, annettu 21 päivänä joulukuuta 1976, terveyttä koskevista kysymyksistä lihavalmisteiden ja tiettyjen muiden eläinperäisten tuotteiden tuotannossa ja markkinoille saattamisessa (EYVL L 26, 31.1.1977, s. 85 ja myöhemmin muutettuna ja ajan tasalle saatettuna EYVL:ssä L 57, 2.3.1992, s. 4), sellaisena kuin se on viimeksi muutettuna seuraavalla: - 31997 L 0076: neuvoston direktiivi 97/76/EY, annettu 16.12.1997 (EYVL L 10, 16.1.1998, s. 25); 31989 L 0437: Neuvoston direktiivi 89/437/ETY, annettu 20 päivänä kesäkuuta 1989, munavalmisteiden tuotantoa ja markkinoille saattamista koskevista hygienia- ja terveysongelmista (EYVL L 212, 22.7.1989, s. 87), sellaisena kuin se on viimeksi muutettuna seuraavalla: - 31996 L 0023: neuvoston direktiivi 96/23/EY, annettu 29.4.1996 (EYVL L 125, 23.5.1996, s. 10); 31992 L 0046: Neuvoston direktiivi 92/46/ETY, annettu 16 päivänä kesäkuuta 1992, raakamaidon, lämpökäsitellyn maidon ja maitopohjaisten tuotteiden tuotantoa ja markkinoille saattamista koskevista terveyssäännöistä (EYVL L 268, 14.9.1992, s. 1), sellaisena kuin se on viimeksi muutettuna seuraavalla: - 31996 L 0023: neuvoston direktiivi 96/23/EY, annettu 29.4.1996 (EYVL L 125, 23.5.1996, s. 10) a) Direktiivin 64/433/ETY liitteissä I ja II, direktiivin 71/118/ETY liitteissä I ja II, direktiivin 77/99/ETY liitteissä A ja B, direktiivin 89/437/ETY liitteessä ja direktiivin 92/46/ETY liitteessä B esitettyjä rakenteellisia vaatimuksia ei sovelleta tämän liitteen lisäyksessä A lueteltuihin Tšekin tasavallan laitoksiin ennen 31 päivää joulukuuta 2006, ellei jäljempänä esitetyistä edellytyksistä muuta johdu. b) Niin kauan kuin edellä a kohdassa tarkoitettuihin laitoksiin sovelletaan kyseisen kohdan määräyksiä, kyseisistä laitoksista peräisin olevia tuotteita saa saattaa ainoastaan kotimarkkinoille tai käyttää jatkojalostukseen a alakohdan määräysten soveltamisalaan myös kuuluvissa kotimaan laitoksissa kaupan pitämisen ajankohdasta riippumatta. Tällaisissa tuotteissa on oltava erityinen terveysmerkki. Edellistä alakohtaa sovelletaan myös kaikkiin integroiduista lihanjalostuslaitoksista peräisin oleviin tuotteisiin, jos johonkin tällaisen laitoksen osaan sovelletaan a kohdan määräyksiä. c) Tšekin tasavalta varmistaa a kohdassa tarkoitettujen rakenteellisten vaatimusten asteittaisen noudattamisen tämän liitteen lisäyksessä A esitettyjen, olemassa olevien puutteiden korjaamista koskevien määräaikojen mukaisesti. Tšekin tasavalta varmistaa, että vain ne laitokset, jotka ovat kaikilta osin näiden vaatimusten mukaisia 31 päivään joulukuuta 2006 mennessä, saavat jatkaa toimintaansa. Tšekin tasavalta toimittaa komissiolle vuosittain kertomuksen kaikissa lisäyksessä A luetelluissa laitoksissa tapahtuneesta edistymisestä, mukaan lukien luettelo laitoksista, jotka ovat korjanneet olemassa olevat puutteet kyseisen vuoden aikana. d) Komissio voi saattaa a kohdassa tarkoitetun lisäyksen A ajan tasalle ennen liittymistä ja 31 päivään joulukuuta 2006 saakka ja tässä yhteydessä lisätä tai poistaa yksittäisiä laitoksia ottaen huomioon olemassa olevien puutteiden korjaamisessa tapahtunut edistyminen ja seurantaprosessin tulokset. Yksityiskohtaiset täytäntöönpanosäännöt edellä kuvatun siirtymäjärjestelyn moitteettoman toiminnan varmistamiseksi vahvistetaan direktiivin 64/433/ETY 20 artiklan, direktiivin 71/118/ETY 21 artiklan, direktiivin 77/99/ETY 16 artiklan, direktiivin 89/437/ETY 14 artiklan ja direktiivin 92/46/ETY 31 artiklan mukaisesti. 2. 31999 L 0074: Neuvoston direktiivi 1999/74/EY, annettu 19 päivänä heinäkuuta 1999, munivien kanojen suojelun vähimmäisvaatimuksista (EYVL L 203, 3.8.1999, s. 53). Tämän liitteen lisäyksessä B luetellut Tšekin tasavallan laitokset saavat pitää 31 päivään joulukuuta 2009 saakka käytössä häkit, jotka eivät täytä direktiivin 1999/74/EY 5 artiklan 1 kohdan 4 alakohdassa esitettyjä vähimmäiskorkeusvaatimuksia, edellyttäen, että häkit ovat enintään 16 vuotta vanhoja ja vähintään 36 senttimetriä korkeita vähintään 65 prosentissa häkin pinta-alasta eivätkä missään kohdassa matalampia kuin 33 senttimetriä. --------------------------------------------------